শামীম আহসান বলেন, সিস্টেম ইন্টিগ্রেটর হিসেবে ইজেনারেশন সক্ষমতা তৈরি করেছে এবং বিভিন্ন ব্যাংকের সঙ্গে তাদের গ্রাহক অভিজ্ঞতায় নতুনত্ব, ডাটার সর্বোত্তম ব্যবহার এবং অপারেশনাল মডেল পরিবর্তনের মাধ্যমে ডিজিটালনির্ভর প্রতিষ্ঠান তৈরিতে কাজ করছি। জালিয়াতি ধরা, সমন্বয়, রিপোর্টিং, ম্যানেজমেন্ট, ক্লিয়ারিং, সেটেলমেন্ট, প্রোডাক্ট ডেভেলপমেন্ট ইত্যাদিতে সহায়তা করার জন্য মাইক্রোসফট ও অন্যান্য অংশীদারদের সঙ্গে ঘনিষ্ঠভাবে কাজ করে যাচ্ছে ইজেনারেশন। আমরা বাংলাদেশব্যাপী ডিজিটাল রুপান্তরকে ত্বরান্বিত করতে আশাবাদী।